cyanic-selkie/wikianc huggingface dataset:
Tsjiang Kai-sjek
thumb|Tsjiang Kai-sjek Tsjiang Kai-sjek (offisjele transliteraasje: Chiang Kai-shek) of Tsjang Tsjoen-tsjeng (jiaxiang: Jiangsu, Yixing 江苏宜兴) (Fenghua, 31 oktober 1887 – Taipei, 5 april 1975) wie in Sineesk militêr en politikus. Nei de dea fan Sun Yatsen yn 1925 waard hy de ûnomstriden lieder fan de nasjonale beweging, de Kwomintang. Yn 1926 ûndernaam hy in kûp dêr't hy ek it politike liederskip mei ferwurf. Yn 1927 rjochte Tsjiang in slachting oan ûnder linkse eleminten en festige in nasjonaal regear yn Nanking. Lang om let ferlear er de Sineeske Boargeroarloch tsjin de kommunisten ûnder Mao Zedong. Yn 1949 flechte er nei Taiwan dêr't er de Republyk Sina fuortsette, wylst Mao op it Sineeske fêstelân de Folksrepublyk Sina útrôp. It wie oan 'e stipe fan de Feriene Steaten oan Tsjiang te tankjen dat de kommunisten ôfseagen fan in ynvaazje fan Taiwan.
Jumanji: The Next Level
Plot
Spencer liket net thús te wêzen, mar as Martha, Bethany en Fridge in bekend tromroffeljen hearre, begjinne se in fermoeden te krijen wêr't er úthinget. Yn 'e kelder fine se de Jumanji-console, dy't se nei harren eardere aventoer ferneatige tochten te hawwen. No docht bliken dat Spencer it ding neitiid wer opfandele en reparearre hat. De console is dúdlik aktyf, dat de trije freonen beseffe dat Spencer wer yn it spul gien is. Bethany en Martha beprate Fridge om trijeresom efter him oan te gean om him te rêden. De reparaasje is lykwols provisoarysk, dat it spultsje hâldt en draacht him noch nuverder as oars. Ynstee dat se in avatar útsykje meie, wurde se sûnder pardon it spultsje yn sûgd. Dat wol sizze: Fridge en Martha wurde it spultsje yn sûgd, wylst Bethany feralterearre efterbliuwt.
Wannear't de fiif spilers besykje út 'e woastyn te kommen, krije se te meitsjen mei nije útdagings en swierrichheden. Sa moatte se in Jumanji-bei plôkje fan in beam dy't middenyn in poel mei grienich gloedzjend wetter stiet. As Martha en Fridge dêryn falle, docht bliken dat it wetter it mooglik makket om fan avatar te wikseljen, mar de oermoedige Fridge falt der as Ruby Roundhouse fannijs yn, sadat er úteinlik wer einiget as professor Shelly Oberon. Underwilens ûntdekt Milo dat er as Mouse Finbar mei bisten prate kin. Hy ûnderhannelet mei in fiiftal kamielen dy't de groep wol nei de râne fan 'e woastyn bringe wolle.
As de groep de berch Mount Zhatmire benei komt, dêr't Jürgen de Brút syn haadkertier hat, ûntdekke se in rivier mei itselde grienich gloedzjende wetter as yn 'e poel by de Jumanji-beibeam. De spilers brûke it wetter om fan avatar te wikseljen, sadat se in rol krije dy't better by harren past. Spencer wurdt wer dr. Bravestone, Bethany wurdt professor Oberon en Fridge wurdt Mouse Finbar, wylst pake Eddie einiget as Ming Fleetfood en Milo as de hynst Cyclone. Koarte tiid letter wurde Eddie en Milo finzen nommen troch de trewanten fan Jürgen de Brút.
Skamhier
thumb|150px|Skamhier by de frou Skamhier as pubarche is it hier op de skamte dat yn de puberteit groeit. It waaksen kin begjinne op jierren fan ± 9 oan ± 17, trochstrings mei 11/12 jier by famkes en 13/14 jier by jonges. De langte, kleur, mannichte en tsjûkens fan it skamhier kin de persoan en it ras ferskille. It skamhier liket wat struktuer en kleur oanbelanget op de eachbrauwen en net sa folle op it hier op de holle. Skamhier is in sekundêr geslachtsskaaimerk. thumb|150px|Skamhier by in man
Amerikaanske dollar
De Amerikaanske dollar is sûnt 1785 de nasjonale muntienheid fan de Feriene Steaten. Ek yn inkele oare lannen wurd de munt brûkt as muntienheid. De wikselkoers tusken de euro en de dollar is bygelyks €1,- tsjin $1,29. De offisjele ISO-4217-kôde fan de dollar is USD.
Sint-Martinustsjerke (Tegelen)
Earste tsjerke
Neffens de oerlevering waard de earste tsjerke fan Tegelen om 720 hinne troch de Ierske muonts Plechelmus fan Sint-Odiliënberg stifte en oan Sint Martinus wijd. Dy earste tsjerke wie nei alle gedachten in lyts, rjochthoekich houten gebou dy't letter ôfbaarnde. De Sint-Martinustsjerke wie in saneamde ecclesia integra (ek wol ecclesia matrix), in memmetsjerke. Dat betsjut dat it in parochytsjerke wie mei 'folsleine rjochten', lykas it rjocht om de misse te lêzen, de eucharisty te fieren, de sakraminten te jaan en nije tsjerken te stiftsjen. De tsjerken fan Fenlo (± 760) en Kaldenkirchen (± 1250) en de folle letter stifte tsjerke fan Belfeld wiene ecclesiae mediae (mei stipe fan de memmetsjerke stifte dochtertsjerken) fan de parochy Tegelen.
Tredde tsjerke
thumb|left|De tredde Martinustsjerke yn 1894 De tredde tsjerke waard yn 1430 yn letgoatyske styl boud en soe oant de brân fan 1898 yn de 19e iuw stean bliuwe. Dy tsjerke wie foars grutter: 30 meter lang en 16 meter breed, wylst it ferwulft in hichte hie fan 12 meter. Under it koer waard in krypte fan 6 by 6 meter oanlein. Fan dy tsjerke is de ûnderbou fan de doe 32 meter hege toer bewarre blean.
Dnipro
Namme
Doe't de kommunisten de macht yn de Oekraïne feroveren waard Jekaterinoslav feroare yn Sicheslav ('sich' is in militêre term fan de Kozakken). De nije namme sloech lykwols net oan en amper in jier letter waard de âlde namme Jekaterinoslav wer út de kast helle. Yn 1926 krige de stêd de namme fan no doe't, as propaganda, de Oekraynske kommunistenlieder Grigori Petrovski syn namme oan it plak joech (mar der sit ek in ferwizing nei de rivier de Dnjepr yn, Dnjepropetrovsk betsjut letterlik "Djepr-Petrovski-stêd"). Nei de delfal fan de Sovjetuny woenen guonts de stêd in oare namme naam. Dat is lykwols oant no ta net bard.
Avengers: Endgame
Plot
It snoade plantsje fan Stark en Lang om 'e Romtestien te stellen op it stuit dat Stark syn eardere sels dy mei tsjinnichheid oan minister Alexander Pierce oerdraacht, mislearret lykwols troch tadwaan fan it willekeurige geweld wêrmei't de Hulk fan 2012 doarren iepensmyt sûnder derom te tinken oft dêr soms minsken efter steane. Dêrtroch falt de Romtestien yn 'e hannen fan Loki, dy't dermei útnaait. Nei't Stark wat fan 'e klap bekommen is, betinke hy en Rogers in plan om noch fierder yn 'e tiid werom te reizgjen nei in plak dêr't sawol de Romtestien as in nije foarrie Pym-dieltsjes oanwêzich is (dêr't se ferlet fan hawwe om neitiid wer weromreizgje te kinnen nei 2023). Se drage de Ferstânsstien oan Lang oer en reizgje nei 1970, dêr't se it doetiidske ûndergrûnske haadkertier fan 'e boppenatuerlike feilichheidstsjinst S.H.I.E.L.D. ynfiltrearje. Wylst Stark de Ferstânsstien efteroer drukt, stelt Rogers in nije foarrie Pym-dieltsjes út it laboratoarium fan in jonge Hank Pym. Allebeide hawwe se lykwols in emosjoneel wersjen: Stark wurdt oansprutsen troch syn eigen heit Howard dy't him fansels net weromken om't Stark yn 1970 noch net berne is, wylst Rogers troch in finster syn grutte, ferlerne leafde Peggy Carter weromsjocht.
Nei't se allegearre tagelyk weromkeard binne yn it haadkertier fan 'e Avengers, belizze Stark, Banner en Rocket de pânserwant dy't se earder makke hiene mei de seis Uneinichheidsstiennen. Banner, dy't as de Hulk de measte wjerstân tsjin 'e strieling hat dy't stiennen ôfsmite, docht de want oan en makket Thanos syn útrûging fan 50% fan alle libben yn it hielal yn in letterlike hânomdraai ûngedien. Hy oerlibbet dat, hoewol't syn rjochterearm ferbrând en útmergele rekket. Underwilens riedt Nebula út 2014 de tiidmasine foar op 'e komst fan Thanos út 2014, dy't mei syn hiele, reuseftige romteskip troch it Kwantumryk komt en by oankomst de tiidmasine en it dak fan it Avengers-haadkertier ferrinnewearret.
Rogers sjocht dat er it net winne kin fan Thanos en dat ferset alhielendal sinleas is no't Thanos syn leger hjir is. Nettsjinsteande dat klaut er oerein en gaspet syn tebrutsen skyld strakker fêst, ree om it lykme-allinne tsjin 'e healwiis grutte oermacht op te nimmen. Op dat stuit wurdt der efter him in poarte yn 'e reäliteit iepene, en dêrtroch komme dr. Stephen Strange mei syn maat Wong en de oare tsjoenders dy't harsels de Masters fan 'e Mystike Keunsten neame; Okoye en Black Panther mei it leger fan Wakanda; Walkuere mei it leger fan Asgard; de Teheisterders; de troch it weromdraaien fan Thanos syn útrûging wer ta libben brochte Guardians of the Galaxy, ûnder wa Peter Quill, Groot en Drax de Ferneatiger; en alle fermiste Avengers, ûnder wa Sam Wilson (Falcon), Wanda Maximoff (Scarlet Witch), Peter Parker (Spider-Man), Hope van Dyne (Wasp) en Bucky Barnes (Winter Soldier). Stark syn frou Pepper Potts jout har der ek by yn in op maat makke Iron Man-pak, yn 'e mande mei Clint Barton en Gamora en Nebula. Thor en Stark klauwe oerein en de ruïnes fan it Avengers-haadkertier barste útinoar as Scott Lang syn grutteferwikselingstechnology brûkt om ta gigantyske proporsjes út te groeien, wêrnei't er de Hulk, Rocket en Rhodes fan syn hân stappe lit.
Dêrnei makket er Danvers de pânserwant ôfhandich, al moat er de krêft fan ien fan 'e Uneinichheidsstiennen brûke om mei har ôf te weven. Wylst er de stien wer te plak docht, wurdt er oanfallen troch Stark, dy't dêrta it synjaal krigen hat fan dr. Strange. Hy lit Thanos leauwe dat er him de pânserwant útskuorre wol, wylst er eins allinne mar de Uneinichheidsstiennen fan 'e want ôf hellet. As Thanos mei in fingerknip it hiele hielal ferneatigje wol, bart der neat. Pas dan sjocht er dat Stark de stiennen ûnderwilens ynlein hat op 'e pânserwant fan syn Iron Man-pak. Hy knipt mei de fingers en it leger fan Thanos begjint ta stof te ferwaaien, in lot dat Thanos sels as lêste dielt. It docht bliken dat Stark noch folle minder as de Hulk oer de strieling fan 'e Uneinichheidsstiennen koe, dat mei syn fingerknip hat er himsels deadlik ferwûne. Syn frou Pepper en Peter Parker, foar wa't er in mentor wie, hawwe noch krekt de tiid om ôfskie fan him te nimmen foar't er ferstjert.
Prizen
By de Saturn Awards waard Avengers: Endgame nominearre foar 14 prizen, wêrûnder bêste regisseur, bêste akteur (Chris Evans), bêste byrol fan in akteur (Jeremy Renner), twa kear bêste byrol fan in aktrise (Scarlett Johansson en Karen Gillan), bêste senario, bêste filmmuzyk en bêste kostúmûntwerp. De film wûn 6 Saturn Awards, foar bêste stripferfilming, bêste akteur (Robert Downey jr.), bêste filmmontaazje, bêste produksje-ûntwerp, bêste fisazjy en bêste special effects. De film wûn ek in Screen Actors Guild Award foar bêste groep stuntlju.
Kiëvske Petsjersk-lavra
Grutte klokketoer
De Grutte Lavra Klokketoer foarmet ien fan de meast opfallende gebouwen fan it kleaster en heart ta de wichtichste attraksjes fan it lavra. De toer is 96.5 meter heech en wie de heechste frijsteande klokketoer doe't er yn 1731-1745 boud waard. It ûnwerp is ôfkomstich fan de arsjitekt Johann Gottfried Schädel. De fjouwer ferdjippings tellende toer wurdt ôfsletten fan in gouden koepel.
Refektoariumtsjerke
Oan de refter slút de Antonius en Teodosiustsjerke oan. Yn de refter krigen de muontsen te iten. It gebou datearret fan 1893-1895 yn in tiid dat der noch mear as 1000 muontsen yn it kleaster wennen.
Nei't de steatsman Pjotr Stolypin yn 1911 fermoarde wie, waard de routsjinst foar him yn de refektoariumtsjerke holden. Syn grêf leit fuort njonken de tsjerke.
Grotten
De oare grotten binne in netwurk fan tunnels fan it midsiuwske grottenkleaster. Se waarden fanôf 1057 úthoud doe't Sint-Varlaam troch Sint-Antonius as earste abt fan it lavra beneamd waard. Antonius loek him werom fan de mienskip en groef op in oar plak in nije ûndergrûnske sel út, it begjin fan in nij grottenstelsel dy't ta ûnderskieding fan de fiere grotten de "tichteby lizzende grotten" neamd wurde. De grotten binne 5 oant 20 meter djip en hawwe in totale lingte fan 383 meter. Ek dat grottenstelsel telt trije tsjerken en dêrnjonken nochris 79 grêven.
De Frije Wiken
Doarpen dy meidogge binne:
Platoon (film)
Plot
As it peloton weromkomt op 'e basis, leit Elias de kwestje fan Barnes syn hâlden en dragen foar oan 'e kommandant fan 'e kompanjy, kaptein Harris. Dyselde ûnthjit dat der ûndersyk nei de saak dwaan sil sadree't de hjoeddeistige misje foarby is, en as er útfynt dat Barnes yndie dingen útheefd hat dy't misdiedich binne, sil er him persoanlik foar de kriichsrie bringe. Neitiid wrokket Barnes tsjin Elias, mei't er wit dat dyselde perfoarst tsjin him tsjûgje sil. It peloton rekket ferdield yn twa kampen: Barnes en syn oanhingers, en Elias en syn freonen. It ûnderling fertrouwen kriget in flinken knau en it brekme oan gearhing yn 'e ienheid boazet stadichwei oan.
De oare moarns komt Taylor wer by sûpe en stút. Hy is ferwûne rekke, mar pakt in gewear fan 'e fijân op en siket oant er Barnes fynt. Dyselde is ek ferwûne en jout him befel om in hospik foar him te heljen. Mar Taylor hat folslein syn nocht fan Barnes en sjit him ynstee dea. Francis, dy't de fjildslach ûnskansearre oerlibbe hat, stekt himsels mei opsetsin yn 'e boppeskonk. As er letter op in brankaar njonken Taylor leit, bringt er dy yn 't sin dat se allebeide nei hûs geane, mei't se no twaris ferwûne rekke binne. Kaptein Harris jout sersjant O'Neill, as heechste noch libbene ûnderofsier, it befel oer de restanten fan it peloton. Taylor en Francis wurde yn in helikopter laden en útswaaid troch harren maten wylst se fuortfleane. As Taylor de kraters fol mei liken sjocht, wurdt it him allegearre tefolle en begjint er te gûlen. Yn in voice-over fertelt er dat, hoewol't de oarloch foar him no foarby is, syn ûnderfinings him de rest fan syn libben bybliuwe sille, krekt as de oantins oan Elias en Barnes, wa har deilisskip yn syn tinzen komt te stean foar de striid tusken goed en kwea yn 'e minske.
Casting
Denzel Washington hie belangstelling foar de rol fan sersjant Elias, dy't nei Willem Dafoe gie. Yn in fraachpetear út 2011 mei it tydskrift Entertainment Weekly befêstige Stone dat er Mickey Rourke, Emilio Estevez (de âldere broer fan Charlie Sheen) en Kevin Costner allegearre yn omtinken nommen hie foar de rol fan sersjant Barnes. Hy miende dat Costner foar de rol betanke hie om't syn broer yn Fjetnam west hie. As Barnes waard úteinlik Tom Berenger cast. Fjetnameeske boatflechtlingen yn 'e Filipinen waarden ynset om 'e Fjetnamezen yn 'e film te spyljen.
Opnamen
De opnamen fûnen fan begjin oant ein plak op lokaasje yn 'e Filipinen, en setten yn febrewaris 1986 útein. Dat koe hàst net trochgean omreden fan 'e Folksmachtrevolúsje fan dat jier, wêrby't de langjierrige diktator Ferdinand Marcos ôfset waard. Aldergeloks wie Marcos krekt twa dagen yn ballingskip doe't de opnamen beginne soene, dat dat trof alhiel. De sênes yn it oerwâld waarden filme by de berch de Makiling, yn 'e provinsje Laguna. De sênes yn it doarp en it legerkamp waarden opnommen yn Cavite. De iepeningssêne, wêryn't Taylor en Gardner yn Fjetnam arrivearje, waard filme op 'e Loftmachtbasis Villamor by de Filipynske haadstêd Manilla.
Hyrkaanje
De Alde Griken joegen de namme Hyrkaanje oan de krite. Yn it Aldperzysk waard it gebiet Ferkâna neamd. Ferkā betsjut yn it Aldperzysk wolf en de namme hâldt dan ek Wolvelân yn.
Skiednis
Hyrkaanje makke yn de tiid fan de Safaviden foargoed diel út fan Iran, neidat Abbas I de Grutte it gebiet by syn ryk tafoege.
Sylskoalle
Goede sylskoallen yn Fryslân binne meast oansluten by it CWO. It CWO hâldt tafersjoch op de kwaliteit fan de opliedingen. Har diplomaline is ministerieel erkend.
Basilyk (boufoarm)
Pseudobasilyk
thumb|200px|Trochsneed fan in pseudobasilyk It ferskil tusken in basilyk en in pseudobasilyk is dat der gjin finsters boppe de sydskippen sitte. Der is by in pseudobasilyk dus gjin ljochtbeuk. De dakken fan de sydskippen kinne op dat fan it middenskip oanslute, mar dat hoecht net perfoarst. Yn dat lêste gefal sit der noch in stikje muorre sûnder finsters.
Earetitels
Njonken de boufoarm kin mei in basilyk ek de earetitel fan in tsjerke ornearre wurde, dy't de paus oan in roomsk-katolyk tsjerkegebou mei in spesifike betsjutting ferliend. Yn dy útlis binne der twa soarten basiliken: de basilica maior en de basilica minor.
Eli Heimans
thumb|Geologysk monumint Heimansgroeve Eli Heimans (Swol, 28 febrewaris 1861 – Gerolstein, 22 july 1914) wie in Joadsk-Nederlânsk ûnderwizer en natuerbeskermer. Mei Jac. P. Thijsse hat er sines dien oan it populêr meitsjen fan natuerstúdzje yn Nederlân en lei er mei de basis foar de natuerbeskerming yn Nederlân.
Libben en wurk
Yn 1913 publisearre Heimans it Geologieboekje. In A-B-C foar begjinnende amateurs, dat yn de jierren tritich de belangstelling fan gymnasiast Willem Frederik Hermans foar it mêd geande makke. As folwoeksene sei Hermans oer ûnder oare dit wurk noch: Prachtige boekjes, schitterende boekjes, ik was erdoor gegrepen.
Taalkunde
Universele taalwittenskip
Skematysk fan lyts nei grut wurdt de opbou fan in taal oanjûn mei klanken, morfemen, wurden, sinnen en teksten of discourses. De ûnderskate dielmêden fan de universele taalkunde binne:
Woastynklimaat
Skaaimerken
It woastynklimaat hat in grut ferskil yn temperatuer tusken dei en nacht. Oerdei leit it tusken de 25 °C en 45 °C en 's nachts kinne de temperatueren yn guon gebieten wol ûnder it friespunt sakje.
Harmonyorkest
De besetting fan in harmonyorkest is net altyd gelyk, mar de neikommende ynstruminten waarden fan oarsprong út it eachweid fan in symfoanyske besetting winsklik achte:
Sjitsport
Skiednis
Ek de Frânske sjitter Pierre de Coubertin, de grûnlizzer fan de moderne Olympyske Spullen, organisearre nasjonale wedstriden. It feit dat der op de earste Spullen, de Olympyske Simmerspullen 1896, fuortdaliks tsien sjitsporteveneminten op it program stiene, mei dan ek gjin ferrassing wêze. Koart nei de yntrede fan de nasjonale kampioenskippen waarden der ek wrâldkampioenskippen organisearre. Sûnt de Paralympyske Spullen fan 1976 is de sjitsport ek in Paralympsyke sport wurden.
Man (eilân)
It Wytsingtiidrek (±850-1266)
Yn 1079 waard Man ferovere troch Godred (of Godfred) Crovan, de Noarske kening fan ’e Hebriden, dy’t ek Dublin en in grut part fan it Ierske keninkryk Leinster wist te bemasterjen. It is wierskynlik dizze Godred IV, dy’t op Man noch altyd yn leginden fuortlibbet as kening Gorse. Syn keninkryk neamde er de Sullreyjar (“Sudereilannen”) - yn tsjinstelling ta de Orkaden en Sjetlân, dy’t troch de Wytsingen oantsjut waarden as Norsreyjar (“Noardereilannen”). Letter namen syn opfolgers de titel “kening fan Man en de Eilannen” oan.
It Ingelske Tiidrek (1333-1866)
Koart nei syn dea kaam de op it eilân efterbleaune Mankske milysje yn opstân tsjin syn widdo, Charlotte de la Trémouille, en wist ûnder lieding fan William Christian alle kastielen, útsein Rushen en Peel, te bemasterjen. De opstannelingen waarden fuortsterke troch in republikeinsk legerke út Ingelân, oanfierd troch kolonel Duckenfield, oan wa’t de grevinne har nei in koart belis oerjoech. Generaal Sir Thomas Fairfax, ien fan ’e lieders fan ’e republikeinen, wie doe al beneamd ta hear fan Man en de Eilannen, sadat it eilân ûnder in aadlik bestjoer bleau en de relaasje mei Ingelân net feroare. Doe’t yn 1660 it Hûs Stuart yn Ingelân wer op ’e troan kaam, waard Man weromjûn oan it Hûs Stanley. Dy oerdracht fan ’e macht ferrûn sûnder alteraasje en it iennichste slachtoffer wie William Christian, dy’t berjochte en eksekutearre waard foar ferrie.
Befolking
Neffens in rûzing út july 2005 hat Man goed 75.000 ynwenners, dêr’t likernôch in trêde part fan, goed 25.000 minsken, yn ’e haadstêd Douglas wennet. Dêrmei hat it eilân in befolkingstichtens fan 133 minsken de km².
Godstsjinst
It eilân Man hat gjin offisjele religy en de measte Manksen dogge net in protte of hielendal neat oan godstsjinst. As foarkommende libbensbeskôgings soenen yn it foarste plak ateïsme en agnostisisme neamd wurde moatte. Kristlike denominaasjes dy’t oanhing hawwe op it eilân binne de anglikanen, roomsk-katoliken, metodisten, baptisten, presbyterianen, quakers en Jehovah’s tsjûgen. Dêrfan nimt de Anglikaanske Tsjerke fanâlds de sterkste posysje yn. Man hat in eigen anglikaanske biskop, dy’t de titel Lord Bishop of Sodor and Man (“hear-biskop fan Sodor en Man”) draacht.
Bestjoer
Aktyf en passyf kiesrjocht is op Man universeel foar alle ynwenners fan achttjin jier en âlder. De grûnwet fan Man is in net-skreaunenien. Tink derom dat de Isle of Man Constitution Act (“Mankske Wet op ’e Grûnwet”), út 1961 net de Mankske grûnwet is.
Oaze
Yn woastyneftige gebieten as bygelyks de Sahara hawwe de oazen tûzenen jierren fan tige grut belang west foar it ekonomysk ferkear. Allinnich troch de oanwêzichheid fan oazen koe mei karavanen de woastinen trochkruse wurde.
Man (eilân)
De Mankske Kat
De Mankske kat ûnderskiedt him fierders fan oare katterassen, troch syn efterpoaten, dy’t langer binne as syn foarpoaten. Dêrtroch drave Mankske katten mei in wat hippende beweging, dy’t mear wei hat fan ’e gong fan in knyn as fan dy fan oare katten.
Lena Gercke
Lena Johanna Gercke, (Marburg, 29 febrewaris 1988), is in Dútsk moademodel en telefyzjepresintatrise. Sy wie de winner fan it earste seizoen fan Germany's Next Top Model.
Monoteïsme
Relaasje tusken God en minsken
It monoteïsme, alteast yn syn strange foarm, hat gjin holistysk wrâldbyld, sa't polyteïstyske religyen dat ornaris hawwe. Oanhingers fan monoteïstyske leauwenssystemen geane der dus fanút dat God út fûneminteel oare matearje bestiet as de minsken. Sadwaande bouwe sokke godstsjinsten logyskerwize al gau safolle mear romte yn tusken God en de minske, dat der in ûnoerbrêchbere kleau ûntstiet.
Relaasjes tusken monoteïstyske en oare religyen
Boppedat is it monoteïsme fan natuere in yntolerante godstsjinst, want as der mar ien god bestiet, moat dat wol betsjutte dat alle oare goaden – dy't dêrom "ôfgoaden" neamd wurde – ûntkend, of sels te fjoer en te swurd bestriden wurde moatte. Dat is sels of soms nammenste mear it gefal as it dêrby giet om oare (of yn elts gefal as oars beskôge) monoteïstyske goaden. Lykas bekend hat dat idee yn 'e lêste fjouwertûzen jier in spoar fan bloed troch de skiednis fan 'e wrâld lutsen.
It feroarjende godsbyld
Men moat jin reälisearje, dat ek by monoteïsme net altyd persiis deselde god fereare wurdt; de minsklike godsfoarstelling is krekt as alle oare minklike tinkbylden bleatsteld oan 'e feroarings fan 'e tiid. De iere kristenen, bygelyks, sille in hiel oare godsfoarstelling hân hawwe as de kristenen fan hjoed de dei, allinnich al om't it foar minsken fan hast twatûzen jier lyn folslein ûnfoarstelber wie dat der ea astronauten op 'e Moanne omkuierje soene.
Boppedat binne troch de hiele skiednis hinne ferâldere godsfoarstellings of guon dy't om oare redens net mear foldiene, op in soms tige rigoereuze wize ôftanke om ferfongen te wurden troch in modernere teology. It gefolch dêrfan is fansels dat it godsbegryp ek by monoteïstyske religyen in grut ferskaat oan betsjuttings omfettet, wêrfan't gauris ferskillende yn deselde tiid njonken inoar foarkomme en wêrfan't sommigen inoar tsjinsprekke of sels útslute. Fûnemintalisten soene dat fansels ûntstride, om't fûnemintalisme fan natuere in histoarysk refyzjonistysk is. Hjoeddeiske kristlike fûnemintalisten leauwe dêrom bygelyks yn 'e ûnlogyske en bewiisber ûnwiere noasje dat de aartsfaar Abraham, de Israelityske foaroanman Mozes, de profeet Jesaja, Jehannes de Doper, de apostel Paulus en alle oare bibelske figueren allegearre op persiis deselde manear yn God leauden as sy dat sels dogge; mei oare wurden, dat der in objektive en ûnferoarlike godsfoarstelling bestiet. Yn it echt is eltse foarstelling fan God subjektyf en dêrom allinne al tige by tige feroarlik.
Pallas (Russysk fregat)
Poetjatin waard op de ekspedysje beselskippe fan Aleksander Fjodorovitsj Mosjaisky en de skriuwer Ivan Gontsjarow, dy't syn sekretaris wie op de reis. Gontsjarow skreau letter in reisferslach mei de titel, It Fregat Pallas, dat yn 1858 publisearre waard.
Queens Park Rangers FC
It paad omheech
It seizoen dernei wie it earste súksesfolle seizoen foar QPR yn jierren. Se promovearden wer nei de Football League Championship, de twadde difyzje van Ingelân. Ek yn die kompetysje die de klup it aardich. Nei in flitsende start fan it seizoen tocht elkenien dat QPR nei de Premier League promovearje soe. De klup einige lykwols op in teloarstellend alfde plak. De jierren dernei bleaunen se rûn datselde plak skommeljen. Yn febrewaris 2010 wie it foarsitter Flavio Briatore dy't de klup ferliet, wêrnei't Ishan Saksena syn taak oernaam. Oan it einde fan seizoen 2010/2011 waard de klup knap kampioen fan de Football League Championship. Troch in 2-0 oerwinning op Watford FC mocht QPR de beker yn hannen nimme, en wie it nei sechtjin jier ôfwêzigens werom op it heechste nivo. Yn augustus waard bekend makke dat de klup oernaam waard troch de Maleisyske sakeman Tony Fernandes. Yn it earste seizoen dat QPR werom wie yn de Premier League, slagge it mar krekt om degradaasje te foarkommen. Yn in uterst belangrike wedstryd wûn Manchester City nei in 1-2 efterstân, mei 3-2 van QPR troch twa doelpunten yn de blessueretiid. QPR kaam mei de skrik frij, om't Bolton Wanderers nei in 2-2 lykspul tsjin Stoke City op 36 punten kaam en dêrmei, yn plak fan QPR, dy't 37 punten hie, degradearre.
Stechlinmar
De Stechlinmar hat in maksimum djipte fan 69.5 meter, it is ien fan de djipste marren fan Brandenburch. It hat ek tige helder wetter, op plakken kin oant 11 meter djipte sjoen wurde (trochstrings sa'n 6 meter). It wetter hat drinkkwaliteit. It Leibniz Institute of Freshwater Ecology and Inland Fisheries húsmannet by de mar.
It Stechlindistrikt is noch ien fan de meast wichtige oligotroofske lânskippen fan Sintraal-Jeropa.
George Onslow
Onslow bleau syn hiele libben yn Frankryk. Hy wie de soan fan in Ingelske heit, Edward Onslow, en in Frânske mem. As jonkje studearre er piano by Johann Baptist Cramer doe't er yn Londen wenne. Komposysjelear folge er allinne by Anton Reicha yn Parys yn 1807–1808.
Thijs Taconis
Taconis krige yn 1953 postúm in hege ûnderskieding, it Brûnzen Krus. Yn 1943 hie de Britske Kening him al de Military Medal ferliend.
Heliosintrisme
Algemien
Neffens de teosofy stean yn de âldste geskriften, de feda's, Shatapatha Brahmana (om de 9e-7e iuw foar Kristus), Aitareya Brahmana (om de 9e-7e iuw f.Kr.) en de Fishnu Purana (om de 1e iuw f.Kr.) iere eleminten fan in heliosintrysk systeem. En de âlde Grykske filosofen, lykas Pytagoras en syn folgeling Filolaos fan Kroton, kamen ek al op it idee dat de ierde net it middelpunt wie. Faak sitte yn harren teoryen lykwols al eigenaardichheden, lykas it bestean fan in 'tsjinierde' en de 'hurd fan it hielal'. Aristarchus (320-250 foar Kr.) wurdt faak neamd as besitter fan kennis fan heliosintrisme. Hy hie steund op de teory fan Herakleides (387-312 f.Kr.).
De foarnaamste arguminten foar it heliosintrisme wiene: Dizze arguminten, en benammen de earste fjouwer, wjersprutsen wol it geosintryske wrâldbyld fan Ptolemaeus, mar net dat fan Tycho Brahe. Sjoch Kopernikus fersus Tycho Brahe hjirûnder.
Wittenskiplike ûnderbouwing
Noch letter bliek ek it molkenpaad mar ien fan in hiel soad stjerrestelsels te wêzen, en neffens de hjoeddeiske ideeën is der gjin diel fan it hielal dat mear bysûnder wêze soe as de oaren, en sa as it 'middelpunt' beskôge wurde koe.
Kopernicus fersus Tycho Brahe
Galilei ûntdekte de moannen fan Jupiter. Hy stelde fêst dat dizze moannen har ûnderling wol hâlde oan de tredde wet, mar mei in oare konstante as de planeten. Blykber is de tredde wet fan Kepler wol jildich, mar hat de konstante net altyd deselde wearde. Mar dan is de ierdske moanne net sa dissidint mear: foar de ierdske moanne jildt wer in oare konstante.
Wêrtroch wurdt dy konstante bepaald? Lit ús ris sjen nei de trije ferskillende konstanten:
Anne Woudwijk
Yn 1993 waard op de pier fan Holwert in byld fan in walfisk setten. Neidat in fearboat der yn 2001 yn tichte mist tsjinoan fard wie, waard it 50 ton swiere byld slim skansearre. It byld is wyls restaurearre en wer op de pier fan Holwert tichtby it oanlisplak foar de boat nei It Amelân setten.
Anne Woudwijk makket ek de byldsjes foar de Rink van der Veldepriis.
Alemannen
Oer
Yn it Frânsk wurdt Dútslân oantsjutte mei de beneaming Allemagne, yn it Spaansk mei Alemania.
Falomster Feart
It kanaal waard groeven yn de 16e iuw en waard oanlein foar de ôfwettering fan it sompige gebiet. It kanaal waard ek brûkt om turf ôf te fieren út dit feangebiet.
De namme Falomster Feart jildt sûnt 15 maart 2007 as de offisjele namme, as ferfanging foar de eardere offisjele namme Valomstervaart.
Maggi (merk)
thumb|100px||In flesse saus fan Maggi Maggi is in merk fan kant-en-kleare sop, bûllon, bûllonblokjes, ketchup, sauzen, en noodles. It merk is ûnderdiel fan Nestlé.
Sopraansaksofoan
In oar ferskil mei de klarinet is dat men by de klarinet sels de toangatten mei de fingers ticht hâlde moat, wylst men op in sopraansaks de dêrfoar konstruearre kleppen betsjinnet; de toangatten by in saksofoan binne - benammen tichter by de beker - folle grutter as by in klarinet.
In oan de soproaansaks besibbe ynstrumint is de (houten) taragot.
63
Ferstoarn
60er
Sweden
Sweden, offisjeel it Keninkryk Sweden (Sweedsk: Konungariket Sverige), is in Skandinavysk lân yn Noard-Jeropa. Sweden grinzget oan Finlân en Noarwegen en is troch de Sontbrêge ferbûn mei Denemark. Wat oerflak oanbelanget is Sweden it fyfde grutste lân yn Jeropa. It hat likernôch 10,1 miljoen ynwenners en de haadstêd is Stokholm.
Bestjoerlike yndieling
Foar it regionale en lokale selsbestjoer is Sweden yndield yn 20 provinsjerieden (landsting) en 290 gemeenten (kommuner). Fan de 21 provinsjes is Gotland de iennichste sûnder provinsjeried. Om't dizze provinsje mar út ien gemeente bestiet, hat dy gemeente ek de foegen fan in provinsjeried.
Parlemint
Alhoewol't yn in protte lannen de parlemintsfoarsitter yn de steatsrjochtlike hierargy ûnder it steatshaad komt, hat er yn Sweden krekt taken dy't yn oare lannen it steatshaad takomme. Sa spilet er in wichtige rol by de regearformaasje. Nei de ferkiezings giet de parlemintsfoarsitter yn petear mei de partijlieders. Hy komt dan op basis fan de ferkiezingsútslach mei in kandidaat foar de funksje fan premier. It parlemint stimt dêr dan oer, en foar akseptaasje is in absolute mearderheid genôch. As in kandidaat fjouwer kear efterinoar net akseptearre wurdt troch de Ryksdei, moatte der binnen trije moanne nije ferkiezingen holden wurde.
Death Valley
Death Valley (Ingelsk foar "Deadsfallei" of "Delling fan 'e Dea") is in delling yn it noarden fan 'e Mojavewoastyn en it súdeasten fan 'e Amerikaanske steat Kalifornje. It grutste part fan it gebiet leit rom ûnder seenivo. Death Valley stiet derom bekend dat it simmerdeis ien fan 'e hjitste plakken op 'e wrâld is. De rekôrtemperatuer yn it gebiet bedraacht 56,7 °C, wat de heechste temperatuer is dy't ea lykfolwêr op 'e Ierde metten is.
Geografy
De delling makket diel út fan 'e Mojavewoastyn en grinzgjend oan 'e Woastyn fan 'e Grutte Dobbe. De Badwaterdobbe, yn Death Valley, is it leechste punt fan hiele Noard-Amearika en leit 86 m ûnder seenivo. Opmerklik genôch befynt dat punt him mar 136 km eastsúdeastlik fan 'e Mount Whitney, dat it heechste punt yn 'e legere 48 steaten is. Geografysk makket Death Valley diel út fan 'e Grutte Dobbe. Bestjoerlik falt de delling foar it meastepart ûnder Inyo County. Death Valley foarmet fierders it grutste part fan it Nasjonaal Park Death Valley.
Grutte Priis Formule 1 fan Eastenryk 2019
Utslaggen fan de Grutte Priis Formule 1 fan Eastenryk 2019 yn Spielberg op 30 juny. It wie de njoggende race fan 21 races fan de Formule 1 yn 2019. Hy waard op de Red Bull Ring hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306,5 kilometer.
Omgong fan Frankryk 1965
Startplak
De start wie yn it Dútske Keulen, in stêd yn de dielsteat Noardryn-Westfalen, oan de Ryn, noardlik fan Bonn en súdlik fan Düsseldorf.
Casualties of War (film)
Plot
Uteinlik fine de soldaten in ferlitten en heal ferrinnewearre âlde hutte, dy't se troch it famke skjinfeie litte. Tsjin dy tiid is dúdlik dat it famke net rjocht halich is, mei't se oan ien wei troch hoastet en kuchelet. Meserve liket dit in earsten plak ta foar wat ferdivedaasje, en hy stiet der by Eriksson op oan dat dy as earste seks mei it famke hat. Eriksson wegeret, en wiist derop dat it ferkrêfting wêze soe. Meserve omskriuwt it ynstee as 'it yn ferhear nimmen fan in Viet Cong-hoer'. Der folget in lulke konfrontaasje tusken de leden fan 'e geweargroep, wêrby't Clark en Hatcher folslein de line fan Meserve folgje en Eriksson foar stipe nei Díaz sjocht. Om't dy der yn syn nije ienheid net út rinne wol, lit er Eriksson lykwols sitte en slút er him by Meserve-en-dy oan. Neitiid oarderet Meserve Eriksson en hâldt de wacht, wylst it famke in groepsferkrêfting ûndergiet wêrby't earst hysels en dêrnei Díaz, Clark en Hatcher harren gerak fan har nimme.
Rolferdieling
* ) foar it lytse roltsje fan 'e Aziatyske studinte yn 'e trein waard Thuy Thu Le har dialooch neisyngronisearre mei de stim fan Amy Irving, dy't dêr lykwols gjin fermelding foar krige op 'e ôftiteling.
Kurasau
It eilân is ek nammejouwer foar de Kurasau-likeur, dy't fan oarsprong makke wurdt op it Karibyske eilân.
Eilânried
** MASA-kandidaten stean op PSD-list
Steatkundige herfoarmings
Nei oanlieding fan dizze útslach gie it regear ôf en by nije ferkiezings wûn de doe nije PAR, dy't bestie út foarstanners fan werstrukturearring fan de Antillen. De tagelyk oprjochte partij C'93 fan eks-FOL-lieder Stanley Brown, dy't pleite foar yntegraasje yn Nederlân, waard gjin súkses.
Loenen oan de Fecht
Loenen hat in tsjerke dêr't it âldste gedielte fan foár 1300 datearret. Sûnt 1966 hat it doarp de monumintstatus fan beskerme doarpsgesicht.
Jelle Dam
Jelle begûn as timmerman en wie sosjaal tige warber. Sa skreaun hy bygelyks in toanielstik oer it earmoedige libben op de heide. Trochdat er wat mear leard hie waard hy ek aktyf yn it "Bûn foar Algemien Kies- en Stimrjocht" en yn de Fryske Sosjalistyske Folkspartij, dêr't ek it SDB in rol yn spile en hat ek hiel lang aktyf west foar de SDAP
Normaalskoalle
De normaalskoalle of (Ryks)deinormaalskoalle (ôflaat fan École normale primaire) is in âlde beneaming foar de iepenbiere kweekskoalle (sûnt 1924) en wat letter de PA (sûnt 1969) en nei 1984 de PABO. De oplieding waard stifte yn 1857 doe't de skoalwet oannomd wie. Dêrfoar bestienen der al partikuliere normaalskoallen. De 'kwekelingen' krigen teoretyske normaallessen en de praktykûnderfining waard opdien yn de legere skoallen. De skoalhaden út de omkriten seagen op de praktyk ta. De normaallessen waarden bûten de gewoane skoaltiden jûn yn iepenbiere skoallen. De oplieding duorre fjouwer jier.
Giteren
Tsjerklik besjoen is Giteren in frijsinnige enklave mids in otterdoks gebiet mei doarpen as Staphorst, Genemuiden en Hasselt. De doarpstsjerke, De Vermaning, waard stifte yn 1871.
Skiednis
Troch de ferfeanting ûntstienen om Giteren grutte marren lykas de Boppenwide. Nijsgjirrich oan dizze marren is dat it wetter der faak net mear as in meter djip is. De Giterske Mar tusken Giteren en Bloksyl is de ienige mar yn de regio dy't net troch ferfeanting ûntstean is. Dy mar is ûntstien yn de lêste iistiid.
Ferneamde ynwenners
Yn 1974 gie de wenpleats fan Rijk de Gooijer yn flammen op. De nachtlike brân is nea opheldere, mar fermoede wurdt dat skeel oer in net weromjûn rûntsje yn de kroech út de hân rûn is. Topkok Jonnie Boer, is berne yn Giteren. De frou fan René Froger, Natasja Froger-Kunst hat koarte tiid yn Giteren wenne.
Denemark
Geografy
thumb|Denemark út it hielal wei. Yn Jeropa wurdt it grutste part fan Denemark foarme troch in grut part fan it skiereilân Jutlân (Jylland). Eastlik dêrfan leit in grut tal eilannen. It grutste is Sjellân dêr't de haadstêd leit. Fierders lizze hjir de eilannen Fún, Lollân, Falster en Langelân, en tal fan lytsere eilannen. De grutte eilannen binne ferbûn troch brêgen, en Fún is mei twa brêgen ferbûn mei Jutlân. Tusken Sjellân en Sweden leit de Sont, in smelle seenaute mei dêroerhinne de Sontbrêge. Fierder nei it easten lizze yn de Eastsee noch in stikmannich Deenske eilannen, dêr't Bornholm it grutste fan is.
Klimaat
Nettsjinsteande de lizzing fan Denemark mei oan wjersiden de see, Noard- en Eastsee, is de reinfal mei 700 oant 800 mm yn it westen normaal en yn it easten mei 500 oant 600 mm ûnder de trochsneed reinfal yn Midden-Jeropa. Ek de temperatueren binne matich: Yn july is de trochsneed temperatuer oan de Noardsee 16 °C, yn it easten fan Seelân is dat om de 18 °C. Oerdeis is de temperatuer sawat om de 20 °C, nachts sa om de 13 °C. Troch de golfstream binne de temperatueren winterdeis myld. Troch in tûke fan dy golfstream, de Noardatlantykstream, lizze de temperatueren om it friespunt hinne (oerdeis sa'n 2 °C, en nachts likernôch -3 °C). De wettertemperatueren oan de kust leit tusken de 3 °C yn 'e winter en 17 °C yn 'e simmer.
Kazachstan
Skiednis
Yn 1936 waard Kazachstan in folsleine unyrepublyk (SSR) binnen de Sowjetuny. It ferplichte ferhúzjen nei harren nije huzen as wenten gie de Kazachen min ôf: yn it tiidrek 1926 oant 1939 stoaren 4.000.000 minsken. Fan oare plakken yn de Sowjetuny kaam der in weach fan ymmigranten, dat de Kazachen waarden linkendewei de minderheid yn eigen lân. Tenei wennen benammen yn it noarden in soad ymport en net folle autochtoanen.
Yn de tiid fan de Kâlde Kriich wie Kazachstan bekend troch de Russyske lansearbasis yn it lân, Bajkonoer, dat hjoed noch hieltyd troch de Russen brûkt wurdt.
Stikstofkrisis yn Nederlân
Boarnen fan stikstofferbinings
Neffens it RIVM binne de grutste boarnen fan stikstof yn Nederlân de lânbou (46%), it bûtenlân (32%), it dykferkear (6%) en it iepenbier ferfier, skipfeart en loftfeart wiene neffens it RIVM ferantwurdlik foar sa'n 1,6%. Fan 1991 ôf is it útstjitten fan stikstof yn Nederlân mei mear as de helte fermindere, dêr't de sterkste reduksje yn de lânbou wie. Ek binne der grutte regionale ferskillen
Kazachstan
Befolking
It meastepart fan dizze minderheden waarden yn de Sowjettiid op befel fan Stalin twongen nei Kazachstan deportearre.
Religy
De Islam en it Kristendom binne de twa grutste godstsjinsten yn it lân. Om-ende-by 47% fan de befolking wurdt ta de Islam rekkene dêr't it soennisme de wichtichste streaming fan foarmet. Sawat 46% fan de befolking is kristen. It meastepart fan de kristenen is Russysk-Ortodoks.
Stikstofkrisis yn Nederlân
Gefolgen fan stikstofferbinings
Te hege stikstofwearden yn de lucht kinne by minsken ta problemen mei de sûnens liede, benammen foar de longen.
69
Ferstoarn
60er
Stikstofkrisis yn Nederlân
Stikstofmjittings
Yn 1990 wie de stikstofdeposysje likernôch 2700 mol N/ha. De stikstofdeposysje sakke op syn leechst ta 1600 mol N/ha, dochs is njonkelytsen wer omheech gien ta it hjoeddeiske nivo fan 1730 mol N/ha. It justjes omheech gean fan de stikstofdeposysjes wurdt taskreaun oan de útwreiding fan it feebeslach nei it opheffen fan it molkkwotum yn 2015.
Oanrin
It tanimmen fan de stikstofbelêsting kaam troch it tanimmen fan it ferkear en de yndustry en troch de skaalfergrutting en it yntensivearjen fan de feehâlderij, dat ta in dongoerskot late, oan de iene kant, en it tekoart kommen fan de Nederlânske oerheid en kom mei maatregels en kring dy belêsting werom, oan de oare kant.
Programma Oanpak Stikstof
De wetjouwing neffens it PAS waard rjochte op de omkriten fan Natura 2000-gebieten. 118 fan de goed 160 gebieten waarden oanmurken as "stikstofgefoelich". Dêrûnder is ûnder oaren guon heidelân. At der yn de omkriten fan de Natura 2000-gebieten nije ekonomyske plannen makke waarden, mocht dat op grûn fan de earder jildende wetjouwing allinnich as it ekstra útstjitten fan stikstof kompensearre wurdt. It PAS befettet grinswearden dêr't gjin fergunning nedich foar is. Ek hat it PAS in "deposysjeromte", romte foar nije ûntjouwings dy't mooglik wurde om't it PAS ferbettermaatregels befettet. Troch dy op papier beskreaune ferbettermaatregels komt dy romte frij en ûntjou nije plannen.
Needmaatregels fan it kabinet
Op 12 novimber 2019 makke minister-presidint Rutte needmaatregels buorkundich, dy't it kabinet nimme sil om yn elts gefal it stilstean fan de bousektor by it bouwen fan wenten en by ynfrastruktuerprojekten op te heffen :
Boereprotesten
De útspraak fan de Rie fan Steat smiet in soad argewaasje op benammen yn de bousektor. Nei't de kommisje-Remkes syn earste advys jûn hat stelde Twadde Keamerlid Tjeerd de Groot foar it totaal feebeslach mei de helte te ferminderjen om it útstjitten fan stikstof te ferminderjen en bou wer mooglik te meitsjen. Doe wiene de rapen gear. Dy útspraak late streekrjocht ta de boereprotesten yn it neijier fan 2019. De protesten, dy't organisearre waarden troch Farmers Defence Force en Agractie, begûnen op 1 oktober op it Malieveld yn De Haach en laten ta grut ferkearsoerlêst. Nei lokale demonstraasjes by provinsjehûzen lutsen de provinsjes Fryslân, Drinte, Oerisel en Gelderlân de nije maatregels wer yn. Nettsjinsteande swiere protesten woene de provinsjes Grinslân en Noard-Brabân net om lyk.
Bouprotesten
Op 30 oktober 2019 wie der in protestaksje fan Nederlânske bou- en ynfra-ûndernimmers, baggerers en túnkers. De bou frege omtinken foar harren problemen oangeande de stikstofkrisis en it belied en de oanskerpe PFAS-noarm. De protestaksje waard organisearre troch Grond in Verzet.
Fluit
Keppeling om utens
ഓടക്കുഴല്‍
Braunlage
Untjouwing ynwennertal
thumb|center|1000px
The New Yorker
Skiednis
The New Yorker waard yn 1925 oprjochte troch sjoernalist Harold Ross (1892-1951) en dy syn frou Jane Grant (1892-1972). De earste edysje kaam út op 21 febrewaris fan dat jier. Ross woe in blêd begjinne mei in ferfine gefoel foar humor, dat hiel oars wêze soe as Judge, dêr't er earder wurke hie, of it âlde Life. Raoul H. Fleischmann, mei wa't Ross de útjouwerij F-R Publishing Company oprjochte, waard de útjouwer fan The New Yorker, wylst Ross sels oan syn dea yn 1951 ta haadredakteur bleau.
Hendrik Nicolaas Werkman
Biografy
Hendrik Werkman ferlear syn heit, dy't feearts wie, al mei jonge jierren en bedarre mei syn mem en twa broers in Grins. Werkman wie boekdrukker (fan 1907 ôf selsstannich) en hie in lytse útjouwerij yn Grins, dêr't op it hichtepunt goed tweintich minsken oan 't wurk wiene. As lid fan de (in 1918 oprjochte) Grinzer skildersferiening "De Ploeg" makke er affysjes, útnûgings en katalogussen foar dy feriening. Doe't de saken min giene waard er eins út need keunstner. Yn 1921-22 joech er it troch himsels printe Blad voor Kunst út; de redaksje bestie út Jan Wiegers en Jan Gerrit Jordens (foar byldzjende keunst), Auguste Defresne (letterkunde) en Daniël Ruyneman (muzyk). Nei mar seis nûmers waard it opfolge troch it tydskrift The next call, dêr't er mear syn persoanlik stimpel op drukke koe. Hy joech it fan 1923 oant 1926 yn eigen behear út en wiksele it út mei avant-gardisten yn Parys, Antwerpen en Ruslân, ûnder wa't Michel Seuphor wie.
Krekt foar de Twadde Wrâldkriich krige Werkman kunde oan Willem Sandberg, dy't op dat stuit haadkonservator fan it Steedlik Museum yn Amsterdam wie. Sandberg, dy't oarspronklik oplaat wie as typograaf, wûn in protte fan Werkman syn wurk foat it Steedlik Museum. It wie ek Sandberg dy't syn earste solotentoanstelling regele yn Amsterdam yn 1939. De kritiken wiene goed en der waardden wurken ferkocht.
Synagoge fan Irkûtsk
Skiednis
It gebou waard yn 1945 (of 1947) foar in diel weromjûn, mar it duorre oant 1981 dat der wer tsjinsten holden waarden. Yn 1990 folge de weromjefte fan it hiele gebou oan de joadske gemeente fan Irkûtsk.
DAW Books
It earste boek dat troch DAW útjûn waard, wie Spell of the Witch World, in bondel koarte ferhalen fan 'e skriuwster Andre Norton, yn 1972. Yn 't earstoan hie de útjouwerij de namme dat der populêre, sij it net altiten mei goede resinsjes ûntfongen boeken publisearre waarden. Nettsjinsteande dat wisten Wollheim en syn frou Elsie, dy't der oan it roer stienen, dochs in ferskaat oan grutte nammen yn 'e science fiction- en fantasysjenres te ferlieden om by DAW te kommen Dêrûnder wiene bygelyks Marion Zimmer Bradley, Jerry Pournelle en Roger Zelazny. Mei Downbelow Station, fan C.J. Cherryh, hie DAW yn 1982 foar it earst in winner fan 'e prestizjeuze Hugo Award yn 'e hûs. Hjoed de dei binne de bekendste troch DAW útjûne auteurs: de noch altiten oerfloedich skriuwende C.J. Cherryh en fierders Julie E. Czerneda, C.S. Friedman, Tanya Huff, Katherine Kerr en Tad Williams.
Ernst Sillem Hoeve
Der hawwe yn de jierren in soad útwreidings en renovaasjes west dy't it eardere koetshûs feroare hawwe yn in hotel.
Marsha Thomason
Marsha Thomason (19 jannewaris, 1976, Manchester) is in Britske aktrise, dy't it meast ferneamd is fan har rol as Nessa Holt yn de telefyzjerige Las Vegas. Har mem wie Jamaikaansk, har heit Britsk.
't Stort
Oare 'Storten'
thumb|left|It sterk ferboude eardere earmhûs'' Ter Laan (1954) neamt earne oars yn Grinslân noch twa fan dizze plakken
Tetris
thumb|Tetris foar de [[Amiga]] thumb|Dit binne de blokken dy't brûkt wurde foar Tetris Tetris (Russysk Тетрис) is in tige populêr puzelspultsje dêr't op dyn kompjûterskerm blokken nei ûnder falle en de spiler dy op it goede plak yninoar skoot. Alexey Pajitnov hat it spultsje ûntwikkele yn 1984, wylst hy oan it wurk wie foar Dorodnicyn Computing Centre fan de Akademy fan Wittenskippen fan de USSR. Foar Pajitnov wie pentominoes in boarne fan ynspiraasje foar him. Hy kaam ta de namme mei it brûken fan de Grykske numerike foarheaksel "tetra-", omdat alle blokken fjouwer segminten omfiemje, en tennis, Pajitnov's favorite sport.
Korinte
thumb|right|Korinte: de ruïnes fan de antike stêd Korinte (Gryksk: Κόρινθος) is in stêd yn Grikelân. De stêd wie yn de âldheid ien fan de wichtichste stêden en lei geunstich oan de Golf fan Korinte. Sûnt 2011 is de stêd in fúzjegemeente (dimos) yn de bestjoerlike regio (periferia) Peloponnesos. Dêrfoar wie it haadstêd fan de eardere departemint (nomos) Korinte.
Pokrovsky-kleaster (Kiëv)
It Pokrovsky-kleaster (Oekraynsk: Покровський монастир) of it Kleaster fan de Foarbea en de Beskerming fan de Mem Gods is in otterdoksk kleaster yn it bisdom Kiëv van de Oekraynsk-Otterdokske Tsjerke (patriargaat Moskou).
Stifting
It kleaster waard op 11 jannewaris 1889 troch grutfoarstinne Aleksandra Petrovna Romanov (yn har bernetiid Alexandra Frederika Wilhelmina van Holstein-Gottorp) stifte, nei't hja troch har ûntrouwe man grutfoarst Nikolaas út de hûshâlding ferballe waard en nei Kiëv ferhûze. Hja waard non, naam de kleasternamme Anastasia (Russysk: Анастасия) oan en stiek har hiele kaptaal yn de bou fan it kleaster, dat ek funksjonearre as sikenhûs foar earme minsken. Yn de rin fan de tiid (1889-1911) ûntstiene der sa'n 30 gebouwen op it kleasterterrein: njonken tsjerken en ûnderkommens foar de nonnen waarden tal fan gebouwen mei in sosjale en medyske funksje tafoege oan it kompleks. Aleksandra Petrovna liet it sikehûs fan de modernste apparatuer foarsjen en it wie it earste sikenhûs fan Kiëv dêr't in röntgenapparaat kaam te stean. Yn de earste tsien jier (1893-1903) makken mear as 5.000 pasjinten gebrûk fan it sikenhûs, medisinen waarden sûnder jild te freegjen oan de minsken jûn en der waarden yn dat tiidrek mear as 2.200 operaasjes waarden útfierd op de sjirurgyske ôfdieling, de grutfoarstinne assistearre sels faak by de operaasjes. Oan it ein fan de 19e iuw liet de keizerlike famylje noch nije gebouwen tafoegje, sadat it tal opnommen pasjinten tanaam ta 500 deis. Aleksandra Petrovna ferstoar op 13 april 1900 yn it kleaster en waard dêr begroeven, mar har wurk gyng nei har dea troch.
Friedberch (Hessen)
thumb|left|155px|Wapen fan Friedberch yn Hessen Friedberch (Dútsk: Friedberg) is in stêd en gemeente yn de Dútske dielsteat Hessen en is part fan it distrikt Wetteraukreis. It leit oan de noardrâne fan it Ryn-Main-Gebiet, sa'n 26 kilometer benoarden Frankfurt am Main.
Norden
Norden (Nedersaksysk: Nörden) is in stêd en gemeente yn de Dútske dielsteat Nedersaksen, yn it distrikt Auwerk en oan de Waadseekust. De stêd telt sa'n 25.000 ynwenners. Norden is de fjirdgrutste stêd fan Eastfryslân.
Friedberch (Beieren)
It plak leit net fier fan Augsboarch oan de rivier Lech. De stêd waard stifte yn de 13e iuw, fanwege tolheffing by de brêge oer de Lech.